text: Politiet efterlyser ejere af stjålne smykker
  18 september 2017 kl. 12.07
  I forbindelse med efterforskning af flere indbrud har politiet fundet en række smykker og ure.
  Lokalpolitiet i Esbjerg har i forbindelse med efterforskningen af indbrud fundet en række forskellige effekter, der tæller: Ure, ringe, kæder, øreringe med mere – der er også et kikkersigte i blandt de fundne genstande.
  Genstandene stammer formentlig fra tyverier i Syd- og Sønderjyllands Politikreds, Sydøstjyllands Politikreds eller Midt og Vestjyllands Politikreds.
  Herunder er et billede af effekterne. Hvis du mener at vide, hvor tingene stammer fra, kan du kontakte Syd- og Sønderjyllands Politi på 1-1-4. 
  Se effekterne her eller i galleriet øverst.
  
  